Kirikud, palvemajad, kalimistud. Praeguses Vastseliina kihelkonnas asus juba orduajal kirik, mille asukoht teadmata. Veel a. 1626 jutlustas Tartu piiskopp 1274. a. ehitatud lossi kabelis. A. 1651 ehitatakse Vastseliina kirik, mis hävib 1702. aastal. 18. sajandi teisel poolel ehitatakse uus puust kirik 6 versta endise kiriku asupaigast eemale, praeguse kirikuõpetaja-maja kohale. 1769. a. remonteeritakse kirik põhjalikult. 1772. a. õnnistatakse sisse uus kirik, mis püsib ümberehitatult tänaseni. Ehitis läks maksma 5063 rbl. 24 kop. A. 1774 muretseti kirikule orel. 1843. a. remonteeritakse kirik põhjalikult ja patroon v. Liphardt kingib kirikule uue, Tartus Kessler'i juures valmistatud 10-registrilise oreli ja uue altaripildi, mille maalinud parun Maydell. A. 1901 ehitatakse kirik arhitekt Pohlmanni plaani järele ümber.